ચિત્રકાર, શિલ્પી, ફોટોગ્રાફર જેવા વિભિન્ન ક્ષેત્રનાં કલાકારોએ તેમની કલ્પનાને જુદા-જુદા કદ, આકાર અને મટીરીયલમાં ઢાળી કરી ઇન્સટોલેશન ઉભા કર્યા છે, જેના દ્વારા તેઓ સામાન્ય પ્રેક્ષકને તેમની કળાનો ભાગ બનાવવા માંગે છે. તેઓ લોકોના મનમાં ધરબાયેલા વિચારોને વાચા આપવા માંગે છે. આપણો સમાજ, વાતાવરણ, આ ખીચોખીચ શહેર, ચોમેર દેખાતી સુંદરતા, ભવ્ય વારસો, પરંપરા અને આ તમામ તત્વોથી આકાર પામેલા આપણા જીવનનાં અનુભવો સાથે તેઓ એક મીઠો સંવાદ છેડવા માંગે છે.